新道家

當代新道家，又叫做現代新道家。呢個係一個嘅新名詞，亦可以代表公元三、四世紀嗰陣嘅玄學。就好似老子所講「玄之又玄，眾妙之門」，玄學呢個名就代表咗道家嘅延續。最先提出新道家概念嘅係馮友蘭，隨後由中國科學院自然科學史研究所嘅研究員董光璧發展 ，佢喺《當代新道家》入面提出咗兩種文化嘅分裂，一個係科學、一個係人文。佢認為古時人文之柱高過科學之柱，但係到咗現代就啱啱相反。雖然現代科學發達，但係人文就有漸漸被忽視嘅傾向。董光璧認為，如果只着重科學發展，就無法體驗科學嘅內在美，亦無法喺自然界內部提出美呢樣嘢。其中，新道家更加超越咗老子對「道」嘅描述，呢批人嘅研究開始探討現實究竟係存在定係唔存在。

背景 
國立臺灣大學哲學教授賴錫三認為，思考新道家應該喺唔同精神向度同埋唔同領域入面去展現。噉樣唔單止可以喺「齊物論」入面搵到「物化」嘅基礎，亦都可以喺文化現象背後搵到存有論，噉樣就可以令新道家成為有根之學。跟住呢個方向，就有可能產生出道家模式嘅心理學、美學、無為政治理論、放任自由經濟等等。

定義 
許抗生認為，新道家係「崇尚自然嘅和諧同埋人同自然嘅和諧」，呢個係歷史嘅必然產物。而新道家，應該包含兩方面嘅內容：一個係應屬道家，另一個應該係「新」嘅道家，重點係「新」同「舊」嘅相對。亦即係話應該係同先秦道家有啲唔同。

許抗生同代表人物 
陳鼓應將以下學者列為新道家代表人物 ：

嚴複
 王國維
 章太炎
 金岳霖
 方東美
 宗白華
 湯用彤
 蒙文通

道家
 新儒家
 陳鼓應

道家